Discovery Bank ‘wil jou geldsake gesond hou’ | Netwerk24
Deur Elvira Wood 14 November 2018 13:45
Discovery se nuwe bank wil jou finansies gesond hou.
Adrian Gore, uitvoerende hoof van Discovery, het Woensdag die nuwe bank in sy hoofkantoor in Sandton, Johannesburg aan die media bekend gestel.
Die manier hoe die bank werk, “is gegrond op mense se gedrag en fokus op mobiliteit”, sê hy.
“Ons wil net soos met ons mediese fonds mense help om gesonder te leef, maar in dié geval wil ons help dat hul finansies gesond is.”
Die bank gaan hoofsaaklik via die nuwe Vitality Money-app werk.
“Hierdie app gaan net soos ons ander Vitality-produkte mense aanspoor om ’n beter finansiële lewe te lei,” sê hy.
Kliënte kan reeds vir dienste registreer, maar die bank sal eers van Maart 2019 op dreef wees.
"Van vandag af toets 3 000 werknemers en ander raadgewers ons produk. Ons wil seker maak dit werk 100%," sê Gore.
Meer oor: Discovery Bank | Discovery | Adrian Gore | Banke | Bankbedryf